Kindlasti on ka president ning valitsus teinud vigu. Eriti puudutab see oma tegevuse ja sihtide selgitamist rahvale ning ka välismaal. See on võimaldanud korruptsioonis süülistunud tegelastel end välja mängida süütute ohvritena ning oma rünnakute kaudu Gruusia mainet kahjustada. Tuletan meelde, et Shaakashvili vastaste rünnakute taga on ka see, et president on üritanud nii Osseetia kui Abhaasia  probleemidele kõigele vaatamata rahulikku lahendust otsida. Kindlasti oleks presidendi isiklik populaarsus kõrgem, kui ta oleks läinud sõjalise konflikti teele, nii nagu endine kaitseminister on taotlenud. See, et Shaakashvili seda teinud pole, näitab teda kõige muuna, mitte aga võimuahne populisti ja diktaatorina, nagu opositsioon teda kujutada tahab. Kindlasti pole ka presidendi käitumine olnud alati kõige täpsem, kuid kes meist on ideaalne. Tuletades meelde oma kogemusi esimesest peaministriajast, siis  meenub kahjuks nii mõndagi.